## Tarifni sustav za distribuciju prirodnog plina, bez visine tarifnih stavki

### NN 34/2007 (30.3.2007.), Tarifni sustav za distribuciju prirodnog plina, bez visine tarifnih stavki

# HRVATSKA ENERGETSKA REGULATORNA AGENCIJA

**1098**

Na temelju članka 11. stavka 1. podstavka 1. Zakona o regulaciji energetskih
djelatnosti (»Narodne novine«, broj 177/04), Hrvatska energetska regulatorna
agencija temeljem odluke Upravnog vijeća na sjednici održanoj 26. ožujka 2007.
donosi

## TARIFNI SUSTAV

### ZA DISTRIBUCIJU PRIRODNOG PLINA, BEZ VISINE TARIFNIH STAVKI

I. OPĆE ODREDBE

Članak 1.

(1) Ovim Tarifnim sustavom za distribuciju prirodnog plina, bez visine tarifnih
stavki (u daljnjem tekstu: Tarifni sustav), odnosno metodologijom za utvrđivanje
tarifnih stavki za distribuciju prirodnog plina, određuju se:
– način i kriteriji za utvrđivanje tarifnih stavki za distribuciju prirodnog
plina,
– formula i elementi za određivanje dozvoljenog prihoda,
– tablica tarifnih stavki,
– formula i elementi za izračun ukupnog prihoda putem tarifnih stavki,
– postupak podnošenja prijedloga promjene visine tarifnih stavki,
– tablice za praćenje troškova,
– tablica za sadržajni prikaz izračuna dozvoljenog prihoda,
– isprave i podaci koje je distributer plina dužan svake godine dostavljati
Hrvatskoj energetskoj regulatornoj agenciji (u daljnjem tekstu: Agencija).

Članak 2.

Odredbe ovoga Tarifnog sustava primjenjuju se i za distribuciju miješanog
ukapljenog naftnog plina sa zrakom, isparenog ukapljenog naftnog plina, gradskog
plina i ostalih plinova, ako se te vrste plina mogu tehnički i sigurno
distribuirati kroz distribucijski sustav plinovoda.

Članak 3.

Ovaj Tarifni sustav dužan je primjenjivati energetski subjekt koji obavlja
energetsku djelatnost distribucije prirodnog plina (u daljnjem tekstu:
distributer plina).

Članak 4.

(1) Izrazi koji se koriste u ovom Tarifnom sustavu imaju značenja utvrđena
Zakonom o energiji (»Narodne novine«, broj 68/01 i 177/04) i Zakonom o tržištu
plina (»Narodne novine«, broj 68/01 i 87/05).
(2) U ovom Tarifnom sustavu koriste se i izrazi koji u smislu ovoga Tarifnog
sustava imaju sljedeća značenja:
– *Distribucijsko područje* – područje s povezanim distribucijskim sustavom
plinovoda ili više takvih područja istoga distributera plina,
– *Kućanstvo* – kupac koji prirodni plin koristi za vlastite potrebe u kućanstvu,
– *Poduzetništvo* – svaki kupac, osim kupca iz tarifne grupe kućanstvo,
– *Regulacijska godina* – dio regulacijskog perioda koji odgovara razdoblju od 1.
siječnja do 31. prosinca kalendarske godine,
– *Regulacijski period* – razdoblje tijekom kojega se primjenjuju jednaki
parametri koji utječu na izračun dozvoljenog prihoda koji distributer plina
ostvaruje od obavljanja energetske djelatnosti distribucije prirodnog plina,
– *Regulirana sredstva* – samo ona sredstva koja se koriste za obavljanje
energetske djelatnosti distribucije prirodnog plina,
– *Tarifna grupa* (TG) – grupa korisnika distribucijskog sustava sličnih
karakteristika potrošnje prirodnog plina,
– *Tarifni model* (TM) – podgrupa tarifne grupe ovisna o ukupnoj godišnjoj
potrošnji prirodnog plina,
– *Tarifna stavka* (Ts) – dio Tarifnog sustava kojom se u financijskom iznosu u
kunama određuje vrijednost usluge distribucije jedinične količine prirodnog
plina (kn/m3) ili fiksne mjesečne naknade (kn).

II. ZNAČAJKE OVOGA TARIFNOG SUSTAVA

Članak 5.

(1) Metodologija za utvrđivanje tarifnih stavki ovoga Tarifnog sustava zasniva
se na opravdanim troškovima poslovanja, održavanja, zamjene, izgradnje ili
rekonstrukcije objekata i zaštite okoliša, uključujući razuman rok povrata
sredstava od investicija u energetske objekte, uređaje i mreže, odnosno u
distribucijski sustav plinovoda.
(2) Metoda regulacije koja se primjenjuje u ovom Tarifnom sustavu je metoda
priznatih troškova poslovanja.
(3) Regulacijski period jednak je regulacijskoj godini.

Članak 6.

Visina tarifnih stavki za distribuciju prirodnog plina za sve korisnike iste
tarifne grupe i tarifnog modela unutar istog distribucijskog područja jednaka
je, bez obzira na duljinu distribucijskog puta (princip poštanske marke).

Članak 7.

Za utvrđivanje cijene distribucije prirodnog plina primjenjuju se sljedeće
tarifne stavke:
– fiksna mjesečna naknada (kn) i
– jedinična cijena distribuirane količine prirodnog plina (kn/m3).

III. DOZVOLJENI PRIHOD

Članak 8.

Dozvoljeni prihod distributera plina od obavljanja energetske djelatnosti
distribucije prirodnog plina utvrđuje se za regulacijski period.

Članak 9.

(1) Dozvoljeni prihod distributera plina treba pokriti troškove poslovanja
ostvarene pri obavljanju energetske djelatnosti distribucije prirodnog plina i
osigurati prinos od reguliranih sredstava.
(2) Dozvoljeni prihod distributera plina u regulacijskoj godini t izračunava se
prema formuli

DP = T + A + RS                         (kn)

gdje je:
DP – dozvoljeni prihod distributera plina u regulacijskoj godini t (kn),
T – iznos za pokrivanje operativnih troškova poslovanja u regulacijskoj godini t
(kn),
A – amortizacija reguliranih sredstava u regulacijskoj godini t (kn),
RS – prinos od reguliranih sredstava u regulacijskoj godini t (kn).

(3) Pojedini elementi formule iz stavka 2. ovoga članka
utvrđuju se kako slijedi:

*a) Iznos za pokrivanje operativnih troškova – T*

Iznos za pokrivanje operativnih troškova u regulacijskoj godini t utvrđuje se
prema tablicama za praćenje troškova iz Priloga 1. koji je sastavni dio ovoga
Tarifnog sustava.

*b) Amortizacija – A*

Iznos za pokrivanje troškova amortizacije reguliranih sredstava u regulacijskoj
godini t, koji ne uključuje amortizaciju sredstava primljenih bez naknade,
utvrđuje se prema tablici 8.c iz Priloga 1. ovoga Tarifnog sustava.
Obračun amortizacije reguliranih sredstava vrši se linearnom metodom primjenom
godišnjih stopa amortizacije utvrđenih prema očekivanom vijeku korištenja
sredstava, prema načelima računovodstvenih standarda.
Osnovica obračuna amortizacije je knjigovodstvena nabavna vrijednost dugotrajne
imovine, koja na zadnji dan regulacijske godine *t-1* ima sadašnju knjigovodstvenu
vrijednost, i ne uključuje imovinu primljenu bez naknade.

*c) Prinos od reguliranih sredstava – RS*

Prinos od reguliranih sredstava u regulacijskoj godini t izračunava se prema
formuli

RS = RSpro · PCKpond (kn)

gdje je:

RSpro – prosječna vrijednost sredstava kojima se obavlja regulirana djelatnost
(regulirana sredstva) (kn),
PCKpond – ponderirana vrijednost prosječne cijene kapitala,
RSpro – prosječna vrijednost reguliranih sredstava, izračunava se prema formuli

![](dodatni/351213.gif)(kn)

gdje je:
RSpoč – vrijednost reguliranih sredstava na početku regulacijske godine t (kn),
RSkraj – vrijednost reguliranih sredstava na kraju regulacijske godine t (kn).

Vrijednost reguliranih sredstava na početku regulacijske
godine t predstavlja zbroj sadašnjih knjigovodstvenih vrijednosti regulirane
dugotrajne materijalne imovine u uporabi, dugotrajne nematerijalne imovine i
trajnih obrtnih sredstava, prikazanih u poslovnim knjigama distributera plina na
zadnji dan regulacijske godine *t-1*, i ne uključuje vrijednost sredstava
primljenih bez naknade.
RSkraj – vrijednost reguliranih sredstava na kraju regulacijske godine t
određuje se prema formuli

RSkraj = RSpoč + NI – Sbesp – A – OR             (kn)

gdje je:
NI – vrijednost novih investicija u energetske objekte, uređaje i mreže koji će
biti stavljeni u uporabu u regulacijskoj godini t (kn),
Sbesp – vrijednost sredstava primljenih bez naknade u regulacijskoj godini t
(kn),
A – amortizacija reguliranih sredstava u regulacijskoj godini t koja ne
uključuje amortizaciju sredstava primljenih bez naknade u regulacijskoj godini t
(kn),
OR – otuđena i rashodovana sredstva u regulacijskoj godini t (kn).

PCKpond – ponderirana vrijednost prosječne cijene kapitala
poslije oporezivanja izračunava se prema formuli

![](dodatni/351214.gif)

gdje je:
E – iznos vlastitog kapitala (kn),
Ke – kamatna stopa na vlastiti kapital (%),
D – iznos duga (kn),
Kd – kamatna stopa na zaduženje (%),
Tp – stopa poreza na dobit (%).

Kd – kamatna stopa na zaduženje podrazumijeva prosječnu
ponderiranu kamatnu stopu na investicijske kredite koje koristi distributer
plina.
Ke – kamatna stopa na vlastiti kapital određuje se primjenom modela oslonjenog
na trošak dugogodišnjih ulaganja (CAPM – Capital Asset Pricing Model), i to kao
zbroj prinosa ostvarenih od nerizičnih ulaganja i razlike prosječnog prinosa od
rizičnih ulaganja i prinosa od nerizičnih ulaganja, pomnoženo s koeficijentom â,
prema formuli

Ke = Rf + b · (Rm – Rf)                                 (%)

gdje je:
Rf – prinos ostvaren od nerizičnih ulaganja (% na očekivani prihod od državnih
obveznica),
Rm – prosječan prinos od rizičnih ulaganja (% na očekivani prihod od tržišnog
portfelja),
Rm – Rf – premija za tržišni rizik (%),
β   – koeficijent varijabilnosti prinosa dionica distributera plina u
odnosu na prosječnu varijabilnost prinosa svih dionica koje kotiraju na tržištu,
β · (Rm – Rf) – premija za tržišni rizik vlastitog
kapitala (%).

IV. TARIFNE STAVKE

Članak 10.

(1) Korisnici distribucijskog sustava plinovoda raspoređuju se u sljedeće
tarifne grupe:
– Kućanstvo,
– Poduzetništvo.
(2) U tarifnoj grupi Poduzetništvo, korisnici se razvrstavaju u dva tarifna
modela prema ukupnoj godišnjoj potrošnji prirodnog plina.
(3) Tarifne stavke su:
– Ts1 – jedinična cijena distribuirane količine prirodnog plina (kn/m3),
– Ts2 – fiksna mjesečna naknada, koja nije vezana uz distribuiranu količinu
prirodnog plina, a namijenjena je pokrivanju pripadajućeg dijela fiksnih
troškova obavljanja distribucije prirodnog plina za korisnika (očitanje,
umjeravanje i drugi vezani troškovi).
(4) Tarifne stavke iskazuju se u Tablici tarifnih stavki, kako slijedi:

|  |  |  |  |  |
| --- | --- | --- | --- | --- |
| TARIFNA  GRUPA – TG | TARIFNI  MODEL – TM | | TARIFNE STAVKE – Ts | |
| Ts1  (kn/m3) | Ts2  (kn) |
| Kućanstvo  – TG1 | TM1 | Svi korisnici tarifne grupe kućanstvo. | Ts11DI | Ts21DI |
| Poduzetništvo  – TG2 | TM2 | Ukupna godišnja potrošnja prirodnog plina manja ili jednaka 1.000.000 m3. | Ts12DI | Ts22DI |
| TM3 | Ukupna godišnja potrošnja prirodnog plina veća od 1.000.000 m3. | Ts13DI | Ts23DI |

Članak 11.

(1) Distributer plina razvrstava sve korisnike po tarifnim grupama iz članka 10.
stavka 4. ovoga Tarifnog sustava, a korisnike iz tarifne grupe Poduzetništvo u
tarifne modele iz članka 10. stavka 4. ovoga Tarifnog sustava, sukladno podacima
distributera plina o ostvarenoj godišnjoj potrošnji prirodnog plina.
(2) Distributer plina novog korisnika tarifne grupe Poduzetništvo razvrstava u
odgovarajući tarifni model iz članka 10. stavka 4. ovoga Tarifnog sustava prema
procijenjenoj godišnjoj potrošnji na temelju podataka distributera plina o
instaliranim plinskim trošilima kod korisnika.
(3) Distributer plina dužan je, najkasnije kod ispostave prvog ra­čuna
opskrbljivaču plinom, pisanim putem obavijestiti opskrbljiva­ča plinom u koju
tarifnu grupu i tarifni model je razvrstao korisnika.

Članak 12.

Obveza je distributera plina da najkasnije do 31. travnja svake godine dostavi
Agenciji podatke propisane u Prilogu 2. koji je sastavni dio ovoga Tarifnog
sustava.

V. OČEKIVANI UKUPNI PRIHOD

Članak 13.

Očekivani ukupni prihod u regulacijskoj godini t izračunava se prema formuli

![](dodatni/351215.gif)
(kn)

gdje je:
UP – očekivani ukupni prihod u regulacijskoj godini t (kn),
m – broj tarifnih modela,
Qi – procijenjena godišnja količina prirodnog plina distribuirana korisnicima
pojedinog tarifnog modela u regulacijskoj godini t (m3),
Ts1i – jedinična cijena distribuirane količine prirodnog plina pojedinog
tarifnog modela u regulacijskoj godini t (kn/m3),
Ts2i – fiksna mjesečna naknada pojedinog tarifnog modela u regulacijskoj godini
t (kn),
Ni – ukupan broj fiksnih mjesečnih naknada pojedinog tarifnog modela u
regulacijskoj godini t, izračunava se prema formuli

![](dodatni/351216.gif)

gdje je:
nj – procijenjeni broj korisnika pojedinog tarifnog modela u pojedinom mjesecu
regulacijske godine t (kn).

Članak 14.

Distributer plina dužan je predložiti visinu tarifnih stavki na temelju
razvidnog i utemeljenog izračuna, uz uvjet da očekivani ukupni prihod u
regulacijskoj godini *t*, izračunat na temelju predloženih tarifnih stavki, ne
prelazi iznos dozvoljenog prihoda u regulacijskoj godini t određenog člankom 9.
stavkom 2. ovoga Tarifnog sustava.

VI. PODNOŠENJE PRIJEDLOGA PROMJENE VISINE TARIFNIH STAVKI

Članak 15.

(1) Distributer plina dužan je uz prijedlog promjene visine tarifnih stavki za
distribuciju plina dostaviti sljedeće:
a) ispunjenu Tablicu tarifnih stavki iz članka 10. stavka 4. ovoga Tarifnog
sustava,
b) procijenjeni broj korisnika za svaki mjesec regulacijske godine t za svaki
tarifni model te ukupnu procijenjenu godišnju količinu prirodnog plina za svaki
tarifni model,
c) razvidan i detaljan izračun očekivanog ukupnog prihoda u regulacijskoj godini
t na temelju predložene visine tarifnih stavki,
d) trogodišnji plan izgradnje novih objekata, nadogradnje ili rekonstrukcije
postojećih objekata u naturalnim i financijskim pokazateljima za regulacijske
godine *t, t+1 i t+2,*
e) financijsko izvješće na razini trgovačkog društva, ukoliko ono osim
energetske djelatnosti distribucije prirodnog plina obavlja i neke druge
energetske i/ili neenergetske djelatnosti, za regulacijsku godinu *t-2*, ovjereno
od strane ovlaštenog revizora, te za regulacijsku godinu *t-1*, ovjereno od strane
ovlaštenog revizora ili odgovorne osobe distributera plina,
f) financijsko izvješće za energetsku djelatnost distribucije prirodnog plina za
regulacijsku godinu *t-2*, ovji>, ovjereno od strane ovlaševizora, te za
regulacijsku godinu *t-1*, ovjereno od strane ovlaštenog revizora ili odgovorne
osobe distributera plina,
g) popunjene tablice za praćenje troškova iz Priloga 1. ovoga Tarifnog sustava,
h) popunjenu tablicu za sadržajni prikaz izračuna dozvoljenog prihoda iz Priloga
3. koji je sastavni dio ovoga Tarifnog sustava.
(4) Dokumentaciju iz stavka 1. ovoga članka potpisuje odgovorna osoba
distributera plina i ista mora biti ovjerena pečatom tvrtke.
(5) Na zahtjev Ministarstva ili Agencije distributer plina dužan je dostaviti i
druge podatke potrebne za utvrđivanje promjene visine tarifnih stavki te
omogućiti uvid u pripadajuću dokumentaciju.

Članak 16.

Distributeri plina koji do dana podnošenja prijedloga visine tarifnih stavki
nisu obavljali energetsku djelatnost distribucije prirodnog plina, u Tablice iz
Priloga 1. ovoga Tarifnog sustava unose samo procijenjene veličine za
regulacijsku godinu t.

VII. PRIJELAZNE I ZAVRŠNE ODREDBE

Članak 17.

(1) Svi distributeri plina dužni su podnijeti prijedlog visine tarif­nih stavki
za distribuciju prirodnog plina najkasnije u roku od osam mjeseci od dana
stupanja na snagu ovoga Tarifnog sustava.
(2) Ukoliko distributer plina u poslovnim knjigama nije za energetsku djelatnost
distribucije prirodnog plina odvojeno vodio besplatno dobivena sredstva, dužan
je kod prvog prijedloga visine tarifnih stavki vrijednost tih sredstva
izračunati za proteklih 10 godina od dana stupanja na snagu ovoga Tarifnog
sustava i izuzeti ih iz reguliranih sredstava.
(3) Iznimno, uz prvi prijedlog visine tarifnih stavki za distribuciju prirodnog
plina iz stavka 1. ovoga članka, podnosi se istovremeno i prijedlog visine
tarifnih stavki za opskrbu prirodnim plinom.

Članak 18.

U prijelaznom razdoblju, dok se na hrvatskom tržištu ne steknu uvjeti za
izračun kamatne stope na vlastiti kapital na temelju parametara â, Rm i Rf iz
članka 9. stavka 3. podstavka c ovoga Tarifnog sustava, kamatnu stopu na
vlastiti kapital predlaže energetski subjekt.

Članak 19.

Primjenu ovoga Tarifnog sustava nadzire Agencija.

Članak 20.

(1) Do stupanja na snagu odluke Vlade Republike Hrvatske o visini tarifnih
stavki utvrđenih ovim Tarifnim sustavom, primjenjuju se cijene plina važeće na
dan stupanja na snagu ovoga Tarifnog sustava.
(2) Odluke distributera plina o načinu obračuna i načinu plaćanja komunalne
usluge opskrbe plinom za centralno grijanje i toplu vodu iz zajedničke plinske
kotlovnice, primjenjuju se do stupanja na snagu Općih uvjeta za opskrbu
prirodnim plinom.

Članak 21.

Ovaj Tarifni sustav stupa na snagu danom objave u »Narodnim novinama«.

Klasa: 310-05/07-02/09
Urbroj: 371-01-06/07-02
Zagreb, 26. ožujka 2007.

Predsjednik
Upravnog vijeća
**Tomo Galić, dipl. ing**., v. r.

PRILOG 1.

TABLICE ZA PRAĆENJE TROŠKOVA

*Tablica 1.*Troškovi materijala, usluga, energije i sitnog inventara

|  |  |  |  |  |
| --- | --- | --- | --- | --- |
| R.b. | Troškovi materijala, usluga, energije i sitnog inventara | Regulacijska godina  t-2 – ostvareni iznos (kn) | Regulacijska godina  t-1 – ostvareni ili procijenjeni iznos (kn) | Regulacijska godina  t – procijenjeni iznos (kn) |
| 1 | 2 | 3 | 4 | 5 |
| *1.* | *Materijal i usluge* |  |  |  |
| 1.1. | Troškovi smjene (materijal i usluge) |  |  |  |
| 1.2. | Troškovi upravljanja i pogonskih intervencija |  |  |  |
| 1.3. | Troškovi prodajne funkcije (materijal i usluge) |  |  |  |
| 1.4. | Troškovi zaštite na radu |  |  |  |
| 1.5. | Troškovi uredskog poslovanja (materijal) |  |  |  |
| 1.6. | Ostali troškovi utrošenih sirovina i materijala |  |  |  |
| 1.7. | Troškovi telekomunikacijskih usluga |  |  |  |
| 1.8. | Poštanske i dostavljačke usluge |  |  |  |
| 1.9. | Usluge kooperanata |  |  |  |
| 1.10. | Vanjske usluge reprezentacije |  |  |  |
| 1.11. | Odvjetničke i bilježnič­ke usluge |  |  |  |
| 1.12. | Troškovi čuvarskih službi |  |  |  |
| 1.13. | Propaganda i reklama |  |  |  |
| 1.14. | Istraživanje i razvoj |  |  |  |
| 1.15. | Registracija vozila i naknada za ceste pri registraciji |  |  |  |
| 1.16. | Komunalne usluge |  |  |  |
| 1.17. | Usluge elektronske obrade podataka |  |  |  |
| 1.18. | Zakup i najam |  |  |  |
| 1.19. | Ostali materijalni troškovi |  |  |  |
| 2. | Troškovi sitnog inventara |  |  |  |
| 3. | Trošak energije za vlastitu potrošnju |  |  |  |
| 3.1. | Električna energija |  |  |  |
| 3.2. | Loživo ulje |  |  |  |
| 3.3. | Ukapljeni naftni plin |  |  |  |
| 3.4. | Tehnološka para |  |  |  |
| 3.5. | Ogrjevna toplina |  |  |  |
| 3.6. | Prirodni plin |  |  |  |
| 3.7. | Motorna goriva |  |  |  |
| 3.8. | Ostala utrošena energija |  |  |  |
| 4. | Ostali troškovi |  |  |  |
|  | UKUPNO (1.+2.+3.+4.) |  |  |  |

*Tablica 2.*
Troškovi nabave prirodnog plina za pokrivanje
gubitaka prirodnog plina iz distribucijskog sustava

|  |  |  |  |  |
| --- | --- | --- | --- | --- |
| R.b. | Nabava prirodnog plina za pokrivanje gubitaka prirodnog plina iz distribucijskog sustava | Regulacijska godina  t-2 – ostvareni iznos | Regulacijska godina t-1 – ostvareni ili procijenjeni iznos | Regulacijska godina  t – procijenjeni iznos |
| 1 | 2 | 3 | 4 | 5 |
| 1. | Količina prirodnog plina (m3) |  |  |  |
| 2. | Jedinična nabavna cijena (kn/m3) |  |  |  |
| 3. | UKUPNO (kn) (1.x2.) |  |  |  |

*Tablica 3.*Troškovi tekućeg i investicijskog održavanja

|  |  |  |  |  |
| --- | --- | --- | --- | --- |
| R.b. | Struktura troškova tekućeg i investicijskog održavanja | Regulacijska godina  t-2 – ostvareni iznos (kn) | Regulacijska godina  t-1 – ostvareni ili procijenjeni iznos (kn) | Regulacijska godina  t – procijenjeni iznos (kn) |
| 1 | 2 | 3 | 4 | 5 |
| 1. | Tekuće održavanje |  |  |  |
| 1.1. | Materijal izrade za tekuće održavanje |  |  |  |
| 1.2. | Rezervni dijelovi za tekuće održavanje |  |  |  |
| 1.3. | Usluge za tekuće održavanje sredstava rada |  |  |  |
| 1.4. | Ostalo |  |  |  |
| 2. | *Investicijsko održavanje* |  |  |  |
| 2.1. | Materijal izrade za investicijsko održavanje |  |  |  |
| 2.2. | Rezervni dijelovi za investicijsko održavanje |  |  |  |
| 2.3. | Usluge za investicijsko odr­žavanje sredstava rada |  |  |  |
| 2.4. | Ostalo |  |  |  |
|  | UKUPNO (1. + 2.) |  |  |  |

*Tablica 4a.*
Troškovi osiguranja građevinskih objekata, opreme i
ostalog – regulacijska godina *t – 2*

|  |  |  |  |  |
| --- | --- | --- | --- | --- |
| R.b. | Strukturatroškova osiguranja građevinskih objekata i opreme | Nabavna vrijednost  (kn) | Standardizirana premijska stopa | Iznos  (kn) |
| 1 | 2 | 3 | 4 | 5 |
| 1. | Građevinski objekti |  |  |  |
| 2. | Oprema |  |  |  |
| 3. | Ostalo |  |  |  |
|  | UKUPNO |  |  |  |

*Tablica 4b.*Troškovi osiguranja građevinskih objekata, opreme
i ostalog
– regulacijska godina *t – 1*

|  |  |  |  |  |
| --- | --- | --- | --- | --- |
| R.b. | Strukturatroškova osiguranja građevinskih objekata i opreme | Nabavna vrijednost  (kn) | Standardizirana premijska stopa | Iznos  (kn) |
| 1 | 2 | 3 | 4 | 5 |
| 1. | Građevinski objekti |  |  |  |
| 2. | Oprema |  |  |  |
| 3. | Ostalo |  |  |  |
|  | UKUPNO |  |  |  |

*Tablica 4c.*
Troškovi osiguranja građevinskih objekata, opreme
i ostalog
– regulacijska godina *t*

|  |  |  |  |  |
| --- | --- | --- | --- | --- |
| R.b. | Strukturatroškova osiguranja građevinskih objekata i opreme | Nabavna vrijednost  (kn) | Standardizirana premijska stopa | Iznos  (kn) |
| 1 | 2 | 3 | 4 | 5 |
| 1. | Građevinski objekti |  |  |  |
| 2. | Oprema |  |  |  |
| 3. | Ostalo |  |  |  |
|  | UKUPNO |  |  |  |

*Tablica 5.*Trošak plaća radnika

|  |  |  |  |  |
| --- | --- | --- | --- | --- |
| R.b. | Trošak plaća radnika | Regulacijska godina  t-2 – ostvareni iznos (kn) | Regulacijska godina  t-1 – ostvareni ili procijenjeni iznos (kn) | Regulacijska godina  t – procijenjeni iznos (kn) |
| 1 | 2 | 3 | 4 | 5 |
| 1. | Bruto plaća radnika |  |  |  |
| 2. | Doprinosi na bruto plaću radnika |  |  |  |
| 3. | Broj radnika na dan 31. 12. |  |  |  |
|  | UKUPNO (1. + 2.) |  |  |  |

*Tablica 6.*Ostali troškovi poslovanja

|  |  |  |  |  |
| --- | --- | --- | --- | --- |
| R.b. | Ostali troškovi  poslovanja | Regulacijska godina  t-2 – ostvareni iznos (kn) | Regulacijska godina  t-1 – ostvareni ili procijenjeni iznos (kn) | Regulacijska godina  t – procijenjeni iznos (kn) |
| 1 | 2 | 3 | 4 | 5 |
| 1. | Dnevnice za službena putovanja i putni troškovi |  |  |  |
| 2. | Naknade troškova prijevoza na rad |  |  |  |
| 3. | Naknade ostalih troškova zaposlenima (ostale naknade, potpore i nagrade) |  |  |  |
| 4. | Ostala materijalna prava zaposlenih |  |  |  |
| 5. | Bankovne usluge i troškovi platnog prometa |  |  |  |
| 6. | Troškovi reprezentacije |  |  |  |
| 7. | Doprinosi, članarine (komori, udrugama i društvima) |  |  |  |
| 8. | Troškovi stručnog obrazovanja, stručna literatura |  |  |  |
| 9. | Premije životnog osiguranja (ugovaratelj i korisnik energetski subjekt) |  |  |  |
| 10. | Naknada članovima nadzornog odbora i skupštine društva |  |  |  |
| 11. | Troškovi kvalitete usluga |  |  |  |
| 12. | Troškovi zdravstvenih usluga |  |  |  |
| 13. | Naknade za inovacije, racionalizacije i tehnološka usavršavanja |  |  |  |
| 14. | Vrijednosno usklađenje kratkotrajne imovine |  |  |  |
| 15. | Ostali nematerijalni troškovi |  |  |  |
|  | UKUPNO |  |  |  |

*Tablica 7.*Zakonski propisane naknade

|  |  |  |  |  |
| --- | --- | --- | --- | --- |
| R.b. | Izvanredni rashodi | Regulacijska godina  t-2 – ostvareni iznos (kn) | Regulacijska godina  t-1 – ostvareni ili procijenjeni iznos  (kn) | Regulacijska godina t – procijenjeni iznos (kn) |
| 1 | 2 | 3 | 4 | 5 |
| 1. | Naknada za koncesiju |  |  |  |
| 2. | Naknada za obavljanje po­slova regulacije energetske djelatnosti distribucije prirodnog plina |  |  |  |
| 3. | Naknada za korištenje distribucijskog sustava koji nije u vlasništvu distributera plina |  |  |  |
| 4. | Ostale naknade\* |  |  |  |
|  | UKUPNO |  |  |  |

\*Navesti ostale naknade
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Tablica 8a.*Amortizacija reguliranih sredstava – regulacijska godina *t-2*

|  |  |  |  |  |  |
| --- | --- | --- | --- | --- | --- |
| R.b. | Struktura reguliranih sredstava | Nabavna vrijednost  (kn) | Godišnja stopa amortizacije prema važećim zakonskim propisima | Iznos godišnje amortizacije  (kn) | Sadašnja knjigovodstvena vrijednost  (kn) |
| 1 | 2 | 3 | 4 | 5 | 6 |
| 1. | Oprema |  |  |  |  |
| 2. | Građevinski objekti |  |  |  |  |
| 3. | Ostalo |  |  |  |  |
|  | UKUPNO |  |  |  |  |

*Tablica 8b.*Amortizacija reguliranih sredstava – regulacijska
godina *t-1*

|  |  |  |  |  |  |
| --- | --- | --- | --- | --- | --- |
| R.b. | Struktura reguliranih sredstava | Nabavna vrijednost(kn) | Godišnja stopa amortizacije prema važećim zakonskim propisima | Iznos godišnje amortizacije  (kn) | Sadašnja knjigovodstvena vrijednost  (kn) |
| 1 | 2 | 3 | 4 | 5 | 6 |
| 1. | Oprema |  |  |  |  |
| 2. | Građevinski objekti |  |  |  |  |
| 3. | Ostalo |  |  |  |  |
|  | UKUPNO |  |  |  |  |

*Tablica 8c.*Amortizacija reguliranih sredstava – regulacijska
godina *t*

|  |  |  |  |  |  |
| --- | --- | --- | --- | --- | --- |
| R.b. | Struktura reguliranih sredstava | Nabavna vrijednost  (kn) | Godišnja stopa amortizacije prema važećim zakonskim propisima | Iznos godišnje amortizacije  (kn) | Sadašnja knjigovodstvena vrijednost  (kn) |
| 1 | 2 | 3 | 4 | 5 | 6 |
| 1. | Oprema |  |  |  |  |
| 2. | Građevinski objekti |  |  |  |  |
| 3. | Ostalo |  |  |  |  |
|  | UKUPNO |  |  |  |  |

*Napomena: Tablice 8a., 8b. i 8c. popuniti po pojedinačnim
stavkama reguliranih sredstava.*

PRILOG 2.

ISPRAVE I PODACI KOJE SU DISTRIBUTERI PLINA DUŽNI SVAKE GODINE DOSTAVLJATI
AGENCIJI

1. Tablice za praćenje troškova iz Priloga 1. ovoga Tarifnog sustava, s time da
je u svim tablicama potrebno unijeti samo podatke za prethodnu godinu.
2. Financijsko izvješće na razini trgovačkog društva, ukoliko ono osim
energetske djelatnosti distribucije prirodnog plina obavlja i neke druge
energetske i/ili neenergetske djelatnosti, ovjereno od strane ovlaštenog
revizora.
3. Financijsko izvješće za energetsku djelatnost distribucije prirod­nog plina,
ovjereno od strane ovlaštenog revizora.
4. Ostali potrebni podaci prema sljedećoj tablici:

|  |  |  |  |  |  |
| --- | --- | --- | --- | --- | --- |
| R.b. | Potrebni podaci | | Prethodna godina – ostvareno | | |
| TM 1 | TM 2 | TM 3 |
| 1. | Visina tarifnih stavki | | / | / | / |
| 1.1. | Ts1 – jedinična cijena distribuirane količine prirodnog plina (kn/m3) | |  |  |  |
| 1.2. | Ts2 – fiksna mjesečna naknada (kn) | |  |  |  |
| 2. | Ukupan broj korisnika distribucijskog sustava u godini | | | | |
| 2.1. | Broj korisnika distribucijskog sustava po mjesecima | Siječanj |  |  |  |
| 2.2. | Veljača |  |  |  |
| 2.3. | Ožujak |  |  |  |
| 2.4. | Travanj |  |  |  |
| 2.5. | Svibanj |  |  |  |
| 2.6. | Lipanj |  |  |  |
| 2.7. | Srpanj |  |  |  |
| 2.8. | Kolovoz |  |  |  |
| 2.9. | Rujan |  |  |  |
| 2.10. | Listopad |  |  |  |
| 2.11. | Studeni |  |  |  |
| 2.12. | Prosinac |  |  |  |
| 3. | *Ukupne distribuirane količine prirodnog plina u godini* | | | | |
| 3.1. | Distribuirane količine prirodnog plina po mjesecima (m3) | Siječanj |  |  |  |
| 3.2. | Veljača |  |  |  |
| 3.3. | Ožujak |  |  |  |
| 3.4. | Travanj |  |  |  |
| 3.5. | Svibanj |  |  |  |
| 3.6. | Lipanj |  |  |  |
| 3.7. | Srpanj |  |  |  |
| 3.8. | Kolovoz |  |  |  |
| 3.9. | Rujan |  |  |  |
| 3.10. | Listopad |  |  |  |
| 3.11. | Studeni |  |  |  |
| 3.12. | Prosinac |  |  |  |
| 4. | Nove investicije – ukupno\* | |  | | |
| 4.1. | Izgradnja plinske mreže | |  | | |
| 4.2. | Rekonstrukcija plinske mreže | |  | | |
| 4.3. | Izgradnja plinskih priključaka | |  | | |
| 4.4. | Rekonstrukcija plinskih priključaka | |  | | |
| 4.5. | Izgradnja novih objekata (regulacijske stanice, odorizacijske stanice i sl.) | |  | | |
| 4.6. | Rekonstrukcija objekata (regulacijske stanice, odorizacijske stanice i sl.) | |  | | |
| 4.7. | Ostale investicije (vozila, oprema, alati, uređaji i sl.) |  |  |  |  |

*\* Distributer plina u prilogu ove tablice dužan je dostaviti
podatke o naturalnim i financijskim pokazateljima za nove investicije*

PRILOG 3.

SADRŽAJNI PRIKAZ IZRAČUNA DOZVOLJENOG PRIHODA

|  |  |  |
| --- | --- | --- |
| R.b. | Kategorija | Regulacijska godina t |
| a. | Troškovi materijala, usluga, energije i sitnog inventara (kn) – Prilog 1 – Tablica 1. UKUP­NO iz stupca 5. |  |
| b. | Troškovi nabave prirodnog plina za potrebe funkcioniranja distribucijskog sustava (kn) – Prilog 1 – Tablica 2. UKUPNO iz stupca 5. |  |
| c. | Troškovi tekućeg i investicijskog održavanja (kn) – Prilog 1 – Tablica 3. UKUPNO iz stupca 5. |  |
| d. | Troškovi osiguranja građevinskih objekata, opreme i ostalog (kn) –  Prilog 1 – Tablica 4c. UKUPNO iz stupca 5. |  |
| e. | Trošak plaća radnika (kn) – Prilog 1 – Tablica 5. UKUPNO iz stupca 5. |  |
| f. | Ostali troškovi poslovanja (kn) – Prilog 1 – Tablica 6. UKUPNO iz stupca 5. |  |
| g. | Zakonski propisane naknade (kn) – Prilog 1 – Tablica 7. UKUPNO iz stupca 5. |  |
| 1. | T – Iznos za pokrivanje operativnih troškova (kn) (a. + b. + c. + d. + e. + f. + g.) |  |
| 2. | Amortizacija reguliranih sredstava (kn) – Prilog 1 – Tablica 8c. UKUPNO iz stupca 5. |  |
| a. | RSpoč – Vrijednost reguliranih sredstava na početku regulacijske godine t (kn) |  |
| b. | NI – Vrijednost novih investicija u regulacijskoj godini t (kn) |  |
| c. | Sbesp – Vrijednost sredstava primljenih bez naknade u regulacijskoj godini t (kn) |  |
| d. | A – Amortizacija reguliranih sredstava u regulacijskoj godini t (kn) |  |
| e. | OR – Otuđena i rashodovana sredstva u regulacijskoj godini *t* (kn) |  |
| f. | RSkraj – vrijednost reguliranih sredstava na kraju regulacijske godine *t* (kn)  (a. + b. – c. – d. – e.) |  |
| g. | RSpro – prosječna vrijednost sredstava kojima se obavlja regulirana djelatnost (regulirana sredstva) (kn) (a. + f.)/2 |  |
| h. | Е – iznos vlastitog kapitala (kn) |  |
| i. | D – iznos duga (kn) |  |
| j. | Kd – kamatna stopa na zaduženje (%) |  |
| k. | Tp – stopa poreza na dobit (%) |  |
| l. | Rf – prinos ostvaren od nerizičnih ulaganja (% na očekivani prihod od državnih obveznica) |  |
| m. | Rm – prosječan prinos od rizičnih ulaganja (% na očekivani prihod od tržišnog portfelja) |  |
| n. | β – koeficijent varijabilnosti prinosa dionica distributera plina u odnosu na prosječnu varijabilnost prinosa svih dionica koje kotiraju na tržištu |  |
| o. | Ke – kamatna stopa na vlastiti kapital (%)  l. + n. x (m. – l.) |  |
| p. | PCKpond – ponderirana vrijednost prosječne cijene kapitala (h. x o. + i. x j. x (1 – k.)) / (h. + i.) |  |
| 3. | RS – *Prinos od reguliranih sredstava u regulacijskoj godini t (kn) g. x p.* |  |
| 4. | Dozvoljeni prihod u regulacijskoj godini t (kn) 1. + 2. + 3. |  |

Ostalo, NN 34/2007-1098
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)